  Майя Бывальцева Россилэн азьмуртэз Владимир Путин 11-тӥ куартолэзе коронавирусъя югдур пумысен россиянъёслы вазиськоназ быдэс кун понна ужантэм нуналъёсъя вакыт йылпумъяськем сярысь ивортӥз. Быдэс кун понна но экономикалэн вань удысъёсыз понна ужантэм нуналъёсъя огъя вакыт 12-тӥ куартолэзьысен йылпумъяське. Но эпидемиен нюръяськон уг йылпумъяськы, кышкытлык возиське, со пӧлын интывылъёсын но, кытын югдур капчигес кадь Владимир Путин, Россилэн азьмуртэзУжантэм нуналъёсъя огъя вакыт куать арнялэсь кема кыстӥськиз. Азьмуртлэн верамезъя, со инфекци вӧлмон ӝоглыкез дугдытыны но тазалыкез утён сӧзнэтэз эпидеми дыръя ужаны дасяны луонлык сётӥз. Табере сюбегатонъёсты пумен капчиятыны луоз. Со пумысен пумкылъянъёсты улосвылъёслэн кивалтӥсьёссы кутыны кулэ. Югдурез чакласа, валтӥсь санитар эмчиослэн малпанзэс лыдэ басьтыса, улосвыл тӧроос сюбегатон но алон амалъёс сярысь пумкылъян кутозы: ку, кызьы соосты пумен капчиятыны яке возьыны, нош югдуръя кулэ ке, оло, ватсаны но Владимир Путин, Россилэн азьмуртэзОзьы ик Владимир Путин пусйиз, эпидеми йылпумъяськытозь трос калыкен ужрадъёсты ортчытъяны уг яра. Ваньмыз санитарной куронъёсты одно ик быдэсъяны кулэ.  Тегъёс: Тазалык ВладимирПутин Россия коронавирус Россилэназьмуртэз  